stanford-oval/wikipedia huggingface dataset:
Punanflamingo

| Punanflamingo |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Flamingolinnut Phoenicopteriformes
Heimo::  Flamingot Phoenicopteridae
Suku::  Andienflamingot Phoenicoparrus
Laji::  jamesi
Kaksiosainen nimi
 Phoenicoparrus jamesi  (Sclater, 1886) 
Synonyymit
 Phoenicopterus jamesi Sclater, 1886 
Katso myös
   Punanflamingo Wikispeciesissä   Punanflamingo Commonsissa 
Infobox OKNimi-testi OKIUCN-testi OK: 
Punanflamingo (Phoenicoparrus jamesi) on Etelä-Amerikassa Andien Punalla elävä flamingolaji. Se on nimetty englantilaisen luonnontieteilijä Harry Berkeley Jamesin mukaan. Punanflamingo löydettiin hänen rahoittamallaan tutkimusmatkalla Chileen. Philip Sclater kuvasi lajin matkalta tuodun linnun perusteella vuonna 1886.
Koko ja ulkonäkö

Punanflamingon ruumiinpituus on 90–92 senttiä ja paino 2 kiloa. Siipiväli on melkein metrin. Se on pieni ja siro flamingolaji. Muiden flamingojen tapaan punanflamingolla on pitkät jalat ja kaula sekä alaspäin kaartunut nokka. Punanflamingolta puuttuu kuitenkin muille lajeille tyypillinen taaksepäin suuntautunut varvas. Nokka on pienempi kuin useimmilla muilla flamingoilla, mutta on pieneen päähän verrattuna kookas. Höyhenys on lähinnä vaaleanpinkki, käsisulista musta, kaulasta ja kirkkaan karmiininpunainen. Väri muuttuu kaulaa kohti mentäessä pinkimmäksi. Nokka on kirkkaankeltainen, lukuun ottamatta sen riippuvaa päätä, joka on musta. Jalat ovat punaiset Silmiä ympäröi kirkkaanpunainen iho. Aikuisille kehittyy pesimäaikaan joukoittain ristikkäin meneviä vaaleanpunaisia juovia. Punainen väri on peräisin ravinnosta. Nuoret linnut ovat harmahtavia. Chilenflamingo on punanflamingoa pinkimmän värinen ja sen nokka on pidempi ja vaaleampi. Andienflamingo eroaa siinä, että sen jalat ovat keltaiset, siivissä ja nokassa on enemmän mustaa. Lisäksi se on punanflamingoa suurempi
Levinneisyys ja elinympäristö

Punanflamingoa tavataan korkealla Andien vuoristossa Perussa, Chilessä, Boliviassa ja Argentiinassa. Alankomaalla sijaitsevassa Mar Chiquitassa, Argentiinan alueella elää myös pieni määrä punanflamingoja. Laji pesii säännöllisesti vain Laguna Coloradan ja Guayaquesin suolajärvillä, Boliviassa. Toinen yhdyskunta on levinnyt Salar de Taraan, Chileen. Kesäisin niitä liikkuu myös Lagunas de Vilamassa ja Laguna Grandessa, Argentiinassa. Punanflamingon elinalueet kattavat noin 274 000 neliökilometriä.
Pääasiallista elinympäristöä ovat korkealla Andien tasangoilla sijaitsevat suolajärvet, mutta jotkin punanflamingoparvet laskeutuvat pesimäkauden ja kesän loputtua myös matalammalla sijaitseviin järviin. Jotkin niistä jäävät kuitenkin pesimäalueille talveksi ja sinnittelevät kuumien lähteiden luona, jotka estävät järviä jäätymästä. Talvisin yölämpötila voi laskea −30 pakkasasteeseen. Vaellukset tunnetaan kuitenkin huonosti. Ne valitsevat vain pehmeäpohjaisia järviä.
Elintavat

Punanflamingojen pääravintoa levät ja piilevät, joita ne siivilöivät vedestä ja mudasta. Flamingot pitävät ruokaillessaan nokkaansa ylösalaisin ja hieman raollaan. Nokassa olevia karvoja flamingo käyttää emäksisen järviveden suodattamiseen ja vettä pumppaava kieli toimii mäntänä. Ne liikkuvat järvellä sirosti ja päämäärättömästi, pitäen ruokailussa säännöllisiä taukoja.
Punanflamingot pesivät tuhansien parien muodostamissa yhdyskunnissa, joissa usein pesii myös andien- ja chilenflamingoja. Ne pesivät vain jos vedenpinta ei ole liian matalalla tai liian korkealla. Punanflamingopari rakentaa mudasta kartionmuotoisen kummun, jossa on matala kuoppa. Naaras munii sinne yhden liidunvalkoisen munan, jota kummatkin vanhemmista hautovat. Ne voivat myös auttaa kuoriutuvaa poikasta pääsemään kuorestaan. Poikanen on kuoriutuessaan suoranokkainen, mutta se muuttuu pian käyräksi. Se lähtee pesästä vietettyään siellä 12 päivää. Poikasen väri muuttuu tummanharmaaksi, ja saa aikuisen höyhenpuvun 3–4 vuoden ikäisenä. Pesinnän onnistuminen on ailahtelevaa. Esimerkiksi Laguna Coloradan linnut kasvattivat vuonna 1997 10 500 poikasta, mutta seuraavana vuonna vain 1 260 poikasta. Ensimmäinen punanflamingon pesä löydettiin vasta vuonna 1957.
Uhat ja suojelu

Punanflamingo luokitellaan silmälläpidettäväksi lajiksi. Vuonna 2005 lajin yksilömääräksi arvioitiin 100 000 yksilöä. Niiden määrä todennäköisesti laski nopeasti 1900-luvulla, mutta on elpynyt ilmeisesti suojelutoimien ansiosta. Laji kärsi ankarasta metsästyksestä ja munienkeruusta. Luultavasti myös lajin elinympäristöjen tuhoutuminen ja vahingoittuminen edesauttoi vähenemistä. Joillain kosteikkoalueilla sitä uhkaavat myös kaivostoiminta ja siihen liittyvä vedenkulutus, sekä turismi. Ilmaston lämpenemisellä saattaa olla yhteys piilevien määrän vaihteluun vaikuttaa siten flamingojen ravinnonsaantiin.
Punanflamingoja vaivannut metsästys ja munienkeruu on saatu kuriin suojelualueilla. Lisäksi niiden pesimäyhdyskuntia vartioidaan ja ensimmäisen vuoden poikasia rengastetaan. Kaikissa sen esiintymismaissa on organisoitu sekä kansallisia, että kansainvälisiä suojeluohjelmia. Se kuuluu myös CITES-sopimuksen liitteeseen II.
Berliinin eläintarhassa elävä punanflamingo.
Punanflamingoja ja Andienflamingo Laguna Coloradassa, Bolivian Andeilla.
Ruokailevia punanflamingoja Laguna Hedionda -järvellä, Bolivian Andeilla.
Nuori punanflamingo Laguna Cañapa -järvellä, Boliviassa.
Punanflamingoja Laguna Colorada -järvellä, jonne palkattiin vuonna 1987 kaksi moottoripyörällä kulkevaa vartiokaartia suojaamaan punanflamingoyhdyskuntaa.
Rajamäen lukio

Rajamäen lukio kesällä 2015.
Nurmijärven lukio, Rajamäen toimipiste on Nurmijärven kunnassa sijaitseva toisen asteen oppilaitos, joka toimii Rajamäen yläasteen yhteydessä. Koulu on perustettu vuonna 1960 Rajamäen yhteiskouluna.
Aiheesta muualla

Lukion sivusto (Arkistoitu – Internet Archive)
Raffaella Manieri

Raffaella Manieri
Raffaella Manieri (s. 26. marraskuuta 1986 Pesaro) on italialainen jalkapalloilija, pelipaikaltaan puolustaja.
Manieri esiintyi ensimmäisen kerran Italian naisten maajoukkueessa heinäkuussa 2007. Hän on edustanut Italiaa vuosien 2009 ja 2013 EM-kisoissa.
Seuratasolla Manieri edustaa ASD Torresia.
Polttava salaisuus

| Polttava salaisuus> Burning Secret |
| --- | --- |

Ohjaaja:  Andrew Birkin
Käsikirjoittaja:  Andrew Birkin
Perustuu:  Stefan Zweigin novelliin Brennendes Geheimnis
Tuottaja:  Carol Lynn Greene
Säveltäjä:  Hans Zimmer
Kuvaaja:  Ernest Day
Pääosat:  Klaus Maria Brandauer Faye Dunaway David Eberts
Valmistustiedot
Valmistusmaa:  Yhdistynyt kuningaskunta Saksan  liittotasavalta
Ensi-ilta:  1988
Kesto:  106 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Polttava salaisuus (Burning Secret) on Andrew Birkinin käsikirjoittama ja ohjaama brittiläis-saksalainen romanttinen draamaelokuva vuodelta 1988. Sen perustuu Stefan Zweigin (1881–1942) novelliin Brennendes Geheimnis. Elokuvan pääosia näyttelevät Klaus Maria Brandauer, Faye Dunaway ja David Eberts.
Juoni

Itävaltalaisessa terveyskylpylässä pian ensimmäisen maailmansodan jälkeen mystinen paroni (Brandauer) ystävystyy 12-vuotiaan yhdysvaltalaisen diplomaatin pojan kanssa, joka on kylpylässä äitinsä kanssa keuhko-ongelmiensa takia. Poika on aluksi mielissään sodassa vammautuneen miehen häneen kohdistamasta mielenkiinnosta, mutta vähitellen paroni alkaakin liehitellä pojan äitiä (Dunaway), ja pojassa herää vahva mustasukkaisuus. Hän karkaa kylpylästä, matkustaa Wieniin isänsä luo ja kertoo tälle kaiken.
Vastaanotto

Elokuva ei saanut kovin hyviä kritiikkejä. Esimerkiksi yhdysvaltalainen Roger Ebert sanoi olleensa loppua kohti jo aika pitkästynyt ja antoi elokuvalle kaksi tähteä neljästä. The Washington Postin Hal Hinson ei nähnyt oikein minkäänlaista kemiaa pääparin välillä.
Pojan roolia näyttelevä David Eberts sai Venetsian elokuvajuhlilla tuomariston kunniamaininnan.
Suomessa elokuvaa on esitetty ilmeisesti vain Filmnet-maksukanavalla 1990-luvun alkupuolella.
Stanley Kubrickin kaavailema versio

Kesällä 2018 Bangorin yliopiston elokuvaprofessori Nathan Abrams löysi Stanley Kubrickin ja Calder Willinghamin laatiman elokuvakäsikirjoituksen nimeltä ”Burning Secret” vuodelta 1956. Se pohjautuu samaan Stefan Zweigin novelliin kuin Polttava salaisuus. Abrams on kommentoinut käsikirjoituksen olevan kuin käänteisversio Kubrickin myöhemmin filmatisoimasta Lolitasta, koska siinä mies lähestyy lasta tutustuakseen paremmin tämän äitiin.
Raffaele Nogaro

Raffaele Nogaro
Raffaele Nogaro (s. 31. joulukuuta 1933) on italialainen roomalaiskatolinen piispa. Hänet vihittiin papiksi 29. kesäkuuta 1958 ja nimitettiin Sessa Auruncan hiippakunnan piispaksi 25. lokakuuta 1982. Piispaksi vihkiminen seurasi 9. tammikuuta 1983. Pääkonsekraattorina toimi Alfredo Battisti, jota avustivat Emilio Pizzoni ja Vittorio Maria Costantini.
Nogaro sai 20. lokakuuta 1990 nimityksen Casertan piispaksi, jona hän toimi, kunnes jäi eläkkeelle 25. huhtikuuta 2009.
Péter Márki-Zay

| Péter Márki-Zay> Márki-Zay Péter |
| --- | --- |

Henkilötiedot
Syntynyt: 9.5.1972 Hódmezővasárhely
Kansalaisuus:  Unkari
Poliitikko
Asema:  Hódmezővasárhelyn pormestari
Aiheesta muualla
markizaypeter.hu
Péter Márki-Zay (s. 9. toukokuuta 1972, Hódmezővásárhely) on unkarilainen poliitikko ja Hódmezővásárhelyn pormestari. Hänet tunnetaan myös Jokaisen Unkari -liikkeen perustajana ja puheenjohtajana.  Márki-Zay on konservatiivi. Hänet valittiin Unkarin oppositiopuolueiden järjestämässä pääministeriehdokkaan esivaalissa opposition ehdokkaaksi haastamaan istuvan pääministerin Viktor Orbánin vuoden 2022 parlamenttivaaleissa.  Vaaliohjelmassaan Márki-Zay on luvannut kitkeä korruptiota, vahvistaa demokratiaa ja parantaa Unkarin suhteita Euroopan unioniin ja Natoon. Hän on koulutukseltaan taloustieteilijä ja insinööri. Márki-Zay on naimisissa ja hänellä on seitsemän lasta.
Jalkapallo kesäolympialaisissa 2004 – naisten turnaus

| Jalkapallo kesäolympialaisissa 2004 naisten turnaus |
| --- | --- |
Joukkueet:  10
Isäntämaa:   Kreikka
Ajankohta:  11.-26.8.2004
 
Mitalistit
–  Kulta:   Yhdysvallat
–  Hopea:   Brasilia
–  Pronssi:   Saksa
 
Maalintekijä:   Birgit Prinz  Cristiane
  ← 2000 2008 →
Naisten jalkapalloturnaus oli olympialaisten ohjelmassa kolmatta kertaa vuoden 2004 kesäolympialaisissa. Olympiakultaa voitti Yhdysvallat.
Alkulohkot > Lohko E

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
|  Ruotsi  | 2 |  1  |  0  |  1  |  2  |  2  | 0 | 3 |
|  Nigeria  | 2 |  1  |  0  |  1  |  2  |  2  | 0 | 3 |
|  Japani  | 2 |  1  |  0  |  1  |  1  |  1  | 0 | 3 |
Alkulohkot > Lohko F

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
|  Saksa  | 2 |  2  |  0  |  0  | 10  |  0  | +10 | 6 |
|  Meksiko  | 2 |  0  |  1  |  1  |  1  |  3  | -2 | 1 |
|  Kiina  | 2 |  0  |  1  |  1  |  1  |  9  | -8 | 1 |
Alkulohkot > Lohko G

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
|  Yhdysvallat  | 3 |  2  |  1  |  0  |  6  |  1  | +5 | 7 |
|  Brasilia  | 3 |  2  |  0  |  1  |  8  |  2  | +6 | 6 |
|  Australia  | 3 |  1  |  1  |  1  |  2  |  2  | 0 | 4 |
|  Kreikka  | 3 |  0  |  0  |  3  |  0  | 11  | -11 | 0 |
Loppusijoitukset

| Sija | Joukkue |
| --- | --- |
:  Yhdysvallat (USA)
:  Brasilia (BRA)
:  Saksa (GER)
4.:  Ruotsi (SWE)
5.:  Australia (AUS)
6.:  Nigeria (NGR)
7.:  Japani (JPN)
8.:  Meksiko (MEX)
9.:  Kiina (CHN)
10.:  Kreikka (GRE)
Polttiaiseläimet

| Polttiaiseläimet |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Polttiaiseläimet Cnidaria  Hatschek, 1888
Alajaksot ja luokat
 Anthozoa Korallieläimet Anthozoa  Medusozoa Kuutiomeduusat Cubozoa  Meduusat Scyphozoa  Polyyppieläimet Hydrozoa  Polypodiozoa  Pikarimeduusat Staurozoa  Rakkoloisiot Myxozoa Myxosporea  Malacosporea 
Katso myös
   Polttiaiseläimet Wikispeciesissä   Polttiaiseläimet Commonsissa 
Infobox OKNimi-testi OK: 
Polttiaiseläimet (Cnidaria) on eläinkuntaan kuuluva pääjakso, johon kuuluvat polyyppieläimet (Hydrozoa), meduusat (Scyphozoa), kuutiomeduusat (Cubozoa), pikarimeduusat (Staurozoa) ja korallieläimet (Anthozoa) sekä mikroskooppiset rakkoloisiot (Myxozoa). Kaiken kaikkiaan polttiaiseläinlajeja tunnetaan noin 11 000. Suurin osa lajeista on merieläimiä, jotka elävät etenkin matalilla ja lämpimillä merialueilla, harvemmat viihtyvät pohjoisissa sisävesissä tai murtovesiympäristöissä. Polttiaiseläimet lisääntyvät joko suvullisesti hedelmöityksen kautta tai suvuttomasti silmikoitumalla.
Rakenne

Polttiaiseläimet ovat rakenteeltaan yksinkertaisia selkärangattomia. Muodoltaan ne ovat säteittäissymmetrisiä eli ne voidaan jakaa monensuuntaisilla tasoilla kahteen symmetriseen puoliskoon. Solukkorakenteeltaan polttiaiseläimet ovat diploblastisia eli kaksikerroksisia. Ne rakentuvat ulommasta (ektodermi) ja sisemmästä (endodermi) solukerroksesta.
Polttiaiseläinten elämänkierrossa voi esiintyä kaksi päävaihetta (yksilömuotoa): pohjaan kiinnittynyt polyyppi ja vapaana uiva meduusa. Useissa ryhmissä (esim. korallit, merivuokot) meduusavaihetta ei kuitenkaan ole. Joiltakin lajeilta taas polyyppivaihe puuttuu.
Rakenne > Polttiaissolut

Polttiaiseläinten saalistaminen perustuu eläimen polttiaissoluissa olevaan myrkkyyn. Joillakin lajeilla myrkky voi olla ihmisellekin vaarallista, se sisältää ihokuoliota ja verenvuotoa aiheuttavia ja sydämen toimintaan vaikuttavia yhdisteitä. Polttiaissoluissa sijaitsee kapselimainen poltinrakko, josta kosketuksen tai kemiallisen ärsykkeen johdosta kerällä ollut ontto karva laukeaa suoraksi singoten väkäsillä varustetun siiman saalista (tai vahingossa eläintä koskenutta ihmistä) kohti. Siima lävistää saaliin pinnan tai kiertyy sen ympärille samalla vapauttaen myrkkyä. Pienemmät saaliseläimet kuolevat melkein välittömästi. Ihmiselle vaarallisia lajeja tunnetaan vain noin sata..
Suomen polttiaiseläimet

Suomessa säännöllisesti tavattavia polttiaiseläinlajeja on ainakin kuusi sekä joitakin satunnaisesti tavattuja. Itämeren korvameduusa on ainoa varsinaisiin meduusoihin kuuluva säännöllisesti esiintyvä laji. Itämeren polyyppieläimiä ovat vesikasveihin, kallioihin sekä erinäisiin rakenteisiin kiinnittyvät ja varsinkin loppukesästä tavattavat, suurina yhdyskuntina esiintyvät Obelia loveni ja kaspianpolyyppi Cordylophora caspia. Yksinkertaisia, pieniä lajeja Itämeressä ovat Pelmatohydra oligatis ja Protohydra leucarti. Sisävesissä elää lampipolyyppi Hydra.
Meduusan (suu alaspäin) ja polyypin (suu ylöspäin) kaavakuvat. Punainen: ektodermi, sininen: endodermi.
Polttavan auringon alla

| Polttavan auringon alla> Love’s Redemption |
| --- | --- |

Ohjaaja:  Albert Parker
Käsikirjoittaja:  Anthony Paul Kelly
Perustuu:  Andrew Soutarin romaaniin
Tuottaja:  Norma Talmadge Joseph M. Schenck
Pääosat:  Norma Talmadge Harrison Ford
Valmistustiedot
Valmistusmaa:   Yhdysvallat
Tuotantoyhtiö:  Norma Talmadge Film Corporation
Levittäjä:  First National
Ensi-ilta:   19. joulukuuta 1921  9. kesäkuuta 1924
Kesto:  60 minuuttia
Alkuperäiskieli:  mykkä (välitekstit englanniksi)
Aiheesta muualla
IMDb 
Elonet
AllMovie
Infobox OKNimi-testi OK: 
Polttavan auringon alla (engl. Love’s Redemption) on vuonna 1921 ensi-iltansa saanut Albert Parkerin ohjaama yhdysvaltalainen mykkä melodraamaelokuva, jonka pääosissa ovat Norma Talmadge ja Harrison Ford.
Polttavan auringon alla perustuu Andrew Soutarin romaaniin On Principle (1918), jonka pohjalta Anthony Paul Kelly laati elokuvan käsikirjoituksen. Norma Talmadge ja Joseph M. Schenck olivat elokuvan tuottajina, ja Norma Talmadge Film Corporation toimi elokuvan tuotantoyhtiönä. Elokuva kuvattiin työnimellä Regeneration Isle. Polttavan auringon alla sai Yhdysvaltain ensi-iltansa 19. joulukuuta vuonna 1921. Suomen ensi-ilta oli 9. kesäkuuta vuonna 1924. First National Pictures oli elokuvan levittäjä. Nykyään Polttavan auringon alla -elokuvan oletetaan olevan kadonnut.
Juoni

Jamaikan saarella nuori ja lupaava Clifford Standish (Harrison Ford) on hitaasti uppoamassa alkoholiin ja irstailuun. Hän tapaa hyväsydämisen Gingerin (Norma Talmadge), joka auttaa Cliffordin takaisin raittiuteen ja yhteiskuntaan. Kun he palaavat yhdessä Englantiin, he huomaavat, että yhteiskunta ei olekaan elämisen arvoista.
Näyttelijät

| 0 | 1 | 2 |
| --- | --- | --- |
|  Norma Talmadge  | … |  Jennie Dobson / Ginger   |
|  Harrison Ford  | … |  Clifford Standish   |
|  Montagu Love  | … |  Frederick Kent   |
|  H. Cooper Cliffe  | … |  John Standish   |
|  Ida Waterman  | … |  rouva Standish   |
|  Michael M. Barnes  | … |  kapteeni Bill Hennessey   |
|  E. L. Fernandez  | … |  valvoja   |
|  Fraser Coalter  | … |  kerhon edustaja   |
Aiheesta muualla

Polttavan auringon alla Internet Movie Databasessa (englanniksi)
Polttavan auringon alla Elonet.
Polttavan auringon alla AllMoviessa. (englanniksi)
Polttavan auringon alla TCM Movie Databasessa (englanniksi)
Polttavan auringon alla Silent eran sivustolla (englanniksi)
Wikimedia Commonsissa on kuvia tai muita tiedostoja aiheesta .
Reginald Martin

| Mitalit> Maa:   Yhdistynyt kuningaskunta.Miesten haavipallo. Olympialaiset  | Mitalit> Maa:   Yhdistynyt kuningaskunta.Miesten haavipallo. Olympialaiset  | Mitalit> Maa:   Yhdistynyt kuningaskunta.Miesten haavipallo. Olympialaiset  | Maa:   Yhdistynyt kuningaskunta> Miesten haavipallo. |
| --- | --- | --- | --- |
|  Hopeaa | Lontoo 1908 | haavipallo |  |
Reginald George Warren Martin (25. kesäkuuta 1887 Greenwich – 29. tammikuuta 1981 Worthing) oli brittiläinen haavipalloilija ja olympiamitalisti. Hän kuului Ison-Britannian hopeaa saaneeseen joukkueeseen Lontoon kesäolympialaisissa 1908.
Raffaele Palladino

Raffaele Palladino
Raffaele Palladino (s. 17. huhtikuuta 1984 Mugnano) on italialainen jalkapalloilija, joka pelaa seurassaan Juventuksessa hyökkääjänä. Juventus pelaa italian korkeimmalla sarjatasolla Serie A:ssa.
Palladino aloitti uransa Beneventon joukkueessa kaudella 2001–2002. Seuraavaksi kaudeksi hän siirtyi Juventukseen vain 18-vuotiaana. Hän viihtyi seurassa kaksi kautta, joiden aikana hän ei pelannut yhtään peliä. Seuraavaksi kaudeksi nuorukainen lainattiin Salernitanaan, jossa hän teki 39 ottelussa 15 maalia ja oli seuransa paras maalintekijä. Tämä menestyksekäs kausi poiki lainasiirron Serie A:han, Livornon joukkueeseen. Palladino pelasi yhden kauden Livornossa, kunnes Juventus otti hänet takaisin riveihinsä.
Aiheesta muualla

Juventuksen sivuilla (Arkistoitu – Internet Archive)
Reginald John Delargey

Reginald John Delargeyn vaakuna
Reginald John Delargey (10. joulukuuta 1914 Timaru – 29. tammikuuta 1979 Auckland) oli uusiseelantilainen roomalaiskatolinen arkkipiispa ja yksi kirkon kardinaaleista. Hän syntyi Archibald Patrick Delargeyn ja Kathleen May Fitzgeraldin vanhimpana lapsena ja ainoana poikana. Perheen äiti kuoli vuonna 1929.
Delargey opiskeli ensin Uudessa-Seelannissa ja sitten vuosina 1934–1939 Rooman Paavillisessa Urbaniana-yliopistossa. Hän sai teologian tohtorin arvon vuonna 1939, ja Pietro Fumasoni Biondi vihki hänet papiksi Roomassa 19. maaliskuuta 1938. Hän palasi Uuteen-Seelantiin toisen maailmansodan alettua.
Delargey sai 25. marraskuuta 1957 nimityksen Aucklandin hiippakunnan vihkipiispaksi ja Hirinan titulaaripiispaksi. Piispaksi konsekroinnin suoritti 27. helmikuuta 1958 James Michael Liston, jota avustivat Peter Thomas McKeefry ja John Patrick Kavanagh. 1. syyskuuta 1970 Delargey nimitettiin Aucklandin piispaksi ja 25. huhtikuuta 1974 Wellingtonin arkkipiispaksi, jona hän toimi loppuikänsä.
24. toukokuuta 1976 Delargey ylennettiin kardinaaliksi, ja hänestä tehtiin Immacolata al Tiburtinon kardinaalipappi. Hän myös toimi Uuden-Seelannin piispainkokouksen puheenjohtajana 1976–1979. Hän osallistui kahteen konklaaviin (1978) ja Vatikaanin toiseen kirkolliskokoukseen. Delargey kuoli syöpään sairaalassa Aucklandissa.
Reginald Rodrigues

| Mitalit> Maa:   Intia. Olympialaiset .Miesten maahockey | Mitalit> Maa:   Intia. Olympialaiset .Miesten maahockey | Mitalit> Maa:   Intia. Olympialaiset .Miesten maahockey | Maa:   Intia> .Miesten maahockey |
| --- | --- | --- | --- |
|  Kultaa | Lontoo 1948 | joukkuekilpailu |  |
Reginald N. Rodrigues (1922 – 15. elokuuta 1995) oli intialainen maahockeypelaaja. Hän kilpaili vuoden 1948 kesäolympialaisissa Lontoossa ja kuului siellä kultaa voittaneeseen joukkueeseen.
Reginald Jägerhorn

Georg Eric Reginald Jägerhorn (s. 4. syyskuuta 1932 Pori) on suomalainen taloustieteilijä, joka toimi Svenska handelshögskolanin liiketaloustieteen professorina 1968–1983. Hän on tutkinut tilintarkastuskertomusta ja verotusta.
Henrik Schybergson oli Jägerhornin edeltäjä Helsingin ruotsalaisen kauppakorkeakoulun liiketaloustieteen professorina. Jägerhornin seuraaja Svenska handelshögskolanin liikelaskennan, redovisning, professorina oli Bo-Göran Ekholm.
Jägerhorn oli avioliitossa toimittaja Inger Jägerhornin kanssa. Heidän poikansa on taikuri Robert Jägerhorn.
Raffaello Giovagnoli

Raffaello Giovagnoli.
Raffaello Giovagnoli (13. maaliskuuta 1838 Rooma – 15. heinäkuuta 1915 Rooma) oli italialainen kirjailija.
Giovagnoli osallistui nuorena Italian yhdistymistaisteluun Giuseppe Garibaldin johdolla. Hän työskenteli historian opettajana ja toimi useaan otteeseen kansanedustajana. Giovagnolin tunnetuin teos on roomalaisten orjien ja gladiaattorien kapinasta kertova romaani Spartakus (Spartaco, 1874). Hän kirjoitti myös muita historiallisia romaaneja sekä tutkimuksia Italian itsenäisyystaistelusta. Giovagnolin omaan aikaan sijoittuvia romaaneja pidetään epäonnistuneina.
Suomennettu teos

Giovanniuoli. Spartakus: romaani. Lyhennetystä painoksesta suom. Einari Rauhamäki. Leningrad: Kirja, 1927.
Giovanniuoli. Spartakus: romaani. Astoria: Amerikan suomal. sosialististen kustannusliikkeiden liitto, 1928.
Punanen Risti

| Punanen Risti Karleby Fittans |
| --- | --- | --- |

Studioalbumin tiedot
 Äänitetty : Keski-Pohjanmaan konservatorio, Kokkola
 Julkaistu: 7. kesäkuuta 2013
 Formaatti: CD
 Tuottaja(t): Karleby Fittans
 Tyylilaji: melodinen hardcore
 Kesto: 28.50
 Levy-yhtiö: 57 Records
Karleby Fittansin muut julkaisut
| EP 2012 2012 | Punanen Risti 2013 | Halpoja juomia, kalliita virheitä 2015 |
Punanen Risti on kokkolalaisen punkyhtye Karleby Fittansin esikoisalbumi, joka julkaistiin 6. kesäkuuta 2013 levymerkillä 57 Records. Albumin on miksannut ja masteroinut Mika Paananen.
Nimikkokappaleesta kuvattiin musiikkivideo.
Vastaanotto

Infernon Mikko Malm antoi albumille kolme kirvestä viidestä, verraten yhtyeen humoristista otetta varhaiseen Klamydiaan. Hänen mukaansa Punanen Risti on tyypillinen punkalbumi ilman uusia koukkuja, jota kantavat energia, absurdi huumori ja hillitty yhteiskunnallinen kantaaottavuus.
Kappaleet

Iskujoukko – 3.10
Niva Las Vegas – 1.12
Punanen Risti – 2.03
Onnela – 1.35
Matti saa – 2.09
Suuntaa vailla – 2.22
Nisti – 1.41
Pappa betalar – 2.25
Kesäyö – 2.58
Punkkarit oopperassa – 1.52
Liftaustunnelmia – 2.01
Pankkitili – 1.52
Punkkirokote – 2.05
Karleby Fittans – 1.25
Kokoonpano

Juho Laitila – laulu
Aapo Stavén – kitara
Jussi Poikkimäki – basso
Mika Ojala – rummut
Arvostelut

Inferno:
Aiheesta muualla

iTunes
Raffaella Reggi

| Raffaella Reggi |
| --- | --- |
 Raffaella Reggi vuonna 1981
Henkilötiedot
Syntynyt: 27. marraskuuta 1965 Faenza, Italia
Kansalaisuus:   Italia
Tennispelaaja
Pituus:  170 cm
Paino:  58 kg
Kätisyys:  oikea
Palkintorahat:  875 853 USD
Kaksinpeli
Paras sijoitus:  13 (1988)
Voitot/tappiot:  296–189
Nelinpeli
Paras sijoitus:  25 (1991)
Voitot/tappiot:  126–122
Aiheesta muualla
ITF
WTA
Raffaella Reggi-Concato (ital. ääntäminen: [raffaˈɛlla ˈreddʒi], s. 27. marraskuuta 1965 Faenza, Italia) on italialainen uransa päättänyt tennispelaaja.